New Yorgi raekoda

New Yorgi raekoda on New Yorgi Linnavalitsuse ajalooline esindushoone, mis asub Civic Centeri linnajao pargis City Hall Park, Lower Manhattani tänavate Broadway, Park Row ja Chambers Street vahel. 

Esindus
Ameerika Ühendriikide vanimas siiani tegutsevas raekojas asuvad New Yorgi linnapea ja New Yorgi volikogu ametiruumid. Linnavalitsuse osakonnad asuvad aga naaberkõrghoones Manhattan Municipal Buildingus, mis on maailma suurimaid valitsushooneid.

Ehituskunst
Prantsuslikult uusrenessanslik ja ameerikalikult georgiaanlik hoone ehitati aastatel 1803–1811 ja valmis aastal 1812. Selle keskel asub krooniva katuselaternaga paviljon, millest eenduvad hoonetiivad. 

Mälestis
pisi|vasakul|Raekoja parki ümbritsevad kõrghooned ja nendevaheline Brooklyni silla trammiteede terminal 1915. aastal
19. detsembril 1960 registreeriti ehitis Ameerika Ühendriikide Riikliku Ajaloomälestisena (National Historic Landmark).
15. oktoobril 1966 kanti hoone Ameerika Ühendriikide Ajalooliste Paikade Riiklikusse Registrisse (National Register of Historic Places). New York City Mälestusmärkide Säilitamise Komisjon määras samuti 1966. aastal ehitise eksterjööri ning 1976. aastal lisaks ehitise interjööri kaitsealusteks mälestusmärkideks (New York City Landmark).

Vaata ka
Manhattan Municipal Building

Kategooria:New Yorgi ehitised
Kategooria:National Register of Historic Places
Kategooria:Ameerika Ühendriikide raekojad